เรื่องร้องเรียน (สะพาน,ร้องเรียน,เสียงรบกวน) วันที่ 2023-01-23 03:41:56 — แขวงคลองสาน เขตคลองสาน จังหวัดกรุงเทพมหานคร
ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660002710
ขอให้ปรับปรุงการให้บริการของเจ้าหน้าที่สำนักงานเขตคลองสาน ฝ่ายสิ่งแวดล้อม กรุงเทพมหานคร เนื่องจากผู้ร้องแจ้งว่า ก่อนหน้านี้ประสบปัญหาเดือดร้อนเสียงดังรบกวนจากการเปิดเพลง ของร้านเหล้า และการเปิดให้บริการเกินเวลาของร้านเหล้า ที่ตั้งอยู่บริเวณพื้นที่ตลาดนัดสะพานพุทธไนท์มาร์เก็ต แขวงสมเด็จเจ้าพระยา เขตคลองสาน กรุงเทพมหานคร แต่ปัจจุบันตลาดดังกล่าว เปลี่ยนเจ้าของใหม่ ใช้ชื่อตลาดสะพานคู่แล้ว ซึ่งตลอดระยะเวลาที่ผ่านมา ที่ผู้ร้องเคยร้องเรียนผ่านทางหน่วยงานของสำนักงานเขตฯ ได้มีเจ้าหน้าที่ฝ่ายสิ่งแวดล้อมเข้าไปตรวจสอบร้านเหล้าในพื้นที่ดังกล่าว ซึ่งเจ้าหน้าที่แจ้งว่า สถานบริการดังกล่าวได้ขอใบอนุญาตถูกต้อง แต่ผู้ร้องแจ้งว่า สถานบริการดังกล่าว ได้ขออนุญาตถูกต้อง แต่เป็นการขออนุญาตจดทะเบียนเป็นร้านอาหารเท่านั้น ซึ่งจริงๆแล้ว ร้านเปิดเป็นลักษณะร้านเหล้า มีการจำหน่ายสุรา เปิดเพลง และแสดงดนตรี จึงทำให้เกิดปัญหาเสียงดังรบกวนมาเป็นระยะเวลานานหลายปี แต่หน่วยงานของทางสำนักงานเขตฯ ฝ่ายสิ่งแวดล้อม ไม่ได้เข้าไปจัดการแก้ไขปัญหาเสียงดังขั้นเด็ดขาด กลับปล่อยให้ร้านเหล้าเปิดให้บริการโดยปกติ จึงส่งผลกระทบต่อประชาชนที่อาศัยในพื้นที่อย่างมาก ผู้ร้องจึงประสงค์ให้ทางหน่วยงานที่เกี่ยวข้องมีการปรับปรุงการให้บริการของเจ้าหน้าที่สำนักงานเขตคลองสาน ฝ่ายสิ่งแวดล้อม ว่าควรเข้าไปดำเนินการแก้ไขปัญหาเดือดร้อนให้กับประชาชนอย่างจริงจัง
//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูดที่ชัดเจนได้ กรูณาอ่านรายละเอียดสถานที่จากรายละเอียดการแจ้งเป็นหลัก 
//ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียนการเป็นพยาน หรือการให้ข้อมูลนั้น #ศรท #ศรท1111
#1555 #citydata